b'\n_START_ARTICLE_\nJo\xc5\xbee Fti\xc4\x8dar\n_START_SECTION_\n\xc5\xbdivljenje\n_START_PARAGRAPH_\nRodil se je v kme\xc4\x8dki dru\xc5\xbeini o\xc4\x8detu \xc5\xa0tefanu Fti\xc4\x8darju in materi Ani. Po \xc5\xa1tirih letih \xc5\xa1olanja v doma\xc4\x8dem kraju je leta 1941 od\xc5\xa1el v Mursko Soboto, kjer je v vojnih razmerah kon\xc4\x8dal ni\xc5\xbejo gimnazijo. Po opravljenih nostrifikacijskih izpitih je \xc5\xa1olanje na gimnaziji nadaljeval in v \xc5\xa1olskem letu 1948/49 maturiral. Na Filozofski fakulteti v Ljubljani je \xc5\xa1tudiral slovenski jezik s knji\xc5\xbeevnostjo, srbohrva\xc5\xa1\xc4\x8dino in ru\xc5\xa1\xc4\x8dino in tam leta 1958 diplomiral iz publicistike Bo\xc5\xbeidarja Rai\xc4\x8da._NEWLINE_Prvo slu\xc5\xbebo je na\xc5\xa1el pri Triglav filmu in pozneje Viba filmu,, kjer je kot lektor sodeloval pri ve\xc4\x8d slovenskih filmih (Tri \xc4\x8detrtine sonca, Strici so mi povedali idr.). Pripravil je dva filmska scenarija po Kranj\xc4\x8devih delih Strici so mi povedali in Zemlja se z nami premika. Kasneje je filmsko lektorstvo zamenjal s filmskim in se zaposlil na RTV Slovenija, kjer je ostal vse do upokojitve leta 1992. Tam je bil lektor slovenskih prevodov tujih filmov.'